21/03/2013 | Administración LocalMunicipal
Cambre
Notificación expediente disciplina urbanística

Con data 3 de setembro de 2012 ditouse resolución do procedemento seguido neste Concello por infracción á Lei de ordenación urbanística e protección do medio rural de Galicia que se publica íntegramente no anexo. Ao non poder realizar a notificación no último domicilio coñecido, mediante a presente, e ao amparo do disposto no art.59.5 da Lei 30/1992, de réxime xurídico das administracións públicas e do procedemento administrativo común, notifícase ao interesado a devandita proposta de resolución, de conformidade co previsto nos art.18 e 19 do RD 1398/1993, do 4 de agosto, Regulamento para o exercicio da potestade sancionadora. O interesado podrá interponer contra a resolución do expediente, que pon fin á vía administrativa, recurso de reposición no prazo dun mes, contado a partir do día seguinte á da publicación do presente edicto, ante o mesmo órgano que a ditou ou recurso contencioso-administrativo é de dous meses a contar dende o día seguinte á de publicación do seguinte edicto e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998 de 13 de xullo reguladora da Xurisdición contencioso-administrativa); todo isto sen perxuizo de que poida exercitar, de ser o caso, calquera outro que estime procedente, significándolle que o expediente atópase a súa disposición nas oficinas de Urbanismo do concello de Cambre, sito en Adro, 1, Cambre. A nosa ref: urbanismo. Asunto: expediente de disciplina urbanística e sancionador Expedientes: 07/59/05, 07/25/10 e 15/13/10 e 07/41/12 Instruidos os expedientes de disciplina urbanística de referencia, incoados a don Dumitru Ovidiu Lerin El Hamdouchi pola realización dun recheo, o depósito de bloques de pedra, a instalación dunha caseta prefabricada, a construcción dunha rampa de entrada e a realización dun movemento de terras sen licenza municipal na finca sita en Quintán, Cecebre, con referencia catastral nº 6236303NH5963N0001UA. Visto o informe/proposta emitido pola Área de Urbanismo e Réxime Interior de data 24 de agosto de 2012. En uso das atribucións que me foron conferidas segundo a Resolución de Alcaldía nº 999 de data 17 de xuño de 2011, resolvo: Primeiro. Declara-la caducidade dos expedientes nº 07/59/05, 07/25/10 e 15/13/10 ao ter transcorrido o prazo máximo sen que se notificara a resolución expresa ao interesado, de conformidade cos artigos 44 da Lei 30/1992, do 26 de novembro de réxime xurídico das administracións públicas e do procedemento administrativo común, e 209 e 210 da Lei 9/2002, de 30 de decembro de ordenación urbanística e protección do medio rural de Galicia, e 56.2 do Decreto 28/1999 polo que se aproba o Regulamento de disciplina urbanística de Galicia. Segundo. Suspender inmediatamente os actos que está a realizar don Dumitru Ovidiu Lerin El Hamdouchi na finca sita en Quintán-Cecebre, con referencia catastral nº 6236303NH5963N0001UA consistentes no depósito de bloques de cantería de pedra, a realización de movementos de terra, a instalación dunha caseta prefabricada, e a construcción dunha rampla de entrada con soleira de formigón sen licenza municipal, de acordo cos artigos 209 e 211 da Lei 9/2002 de ordenación urbanística e protección do medio rural de Galicia. Se o interesado non interrompera a actividade no prazo de 24 horas dende a notificación do acordo de suspensión, se procederá ó precintado das obras, instalacións e elementos auxiliares das actividades obxecto da suspensión, á retirada dos materiais e maquinaria afectos á obra, ou á adopción de calquera outra medida que sexa conveniente a prol da efectividade da suspensión, de acordo co apartado 2º do artigo 209 citado. O incumprimento polo infractor da presente orde de suspensión poderá dar lugar a que se poña o mesmo en coñecemento do Ministerio Fiscal para a depuración das responsabilidades penais a que puidera haber lugar, de acordo co Art.51 do Regulamento de Disciplina Urbanística. Terceiro. Dar conta da presente ó encargado de obras e ó xefe da Policía Local para que se vixíe o cumprimento da orde de suspensión e se proceda inmediatamente á execución forzosa da mesma no suposto de incumprimento por parte do interesado no prazo arriba indicado, debendo dispor de cantos elementos, persoais ou materiais sexan precisos para retirar ou precinta-la maquinaria, útiles e materiais de obra afectos á actividade suspendida, para o cal deberá poñerse previamente tal situación en coñecemento do xefe da sección de Servicios, todo esto de acordo cos artigos 209.2 da Lei 9/2002 de ordenación urbanística e protección do medio rural de Galicia e 52 do Regulamento de disciplina urbanística. Cuarto. Incoar expediente de reposición da legalidade urbanística co obxecto de determina-la compatibilidade das obras e o uso proxectado co ordenamento urbanístico vixente, de conformidade co disposto polos artigos 209.1 e 211 da Lei 9/2002 de ordenación urbanística e protección do medio rural de Galicia. Quinto. Conceder audiencia a don Dumitru Ovidiu Lerin El Hamdouchi polo prazo de dez días contados a partir do seguinte ó recibo desta notificación para que realice as alegacións e presente os documentos e xustificacións que estime pertinentes, de acordo co Art.84 da Lei de réxime xurídico e procedemento administrativo común e Art.209.3 da Lei 9/2002 de ordenación urbanística e protección do medio rural de Galicia. Sexto. Instruído o expediente de reposición da legalidade e logo da audiencia ó interesado, se as obras non fosen legalizables por ser incompatibles co ordenamento urbanístico acordarase a súa demolición a costa do interesado e se procederá a impedir definitivamente os usos a que dera lugar, ou se é o caso, a reconstrucción do indebidamente demolido, de acordo cos artigos 209.3 a) e 211 da Lei 9/2002 de Ordenación Urbanística e Protección do Medio Rural de Galicia. Se as obras fosen legalizables, por ser compatibles co ordenamento urbanístico, requirirase ó interesado para que nun prazo de tres meses presente a solicitude da oportuna licencia, manténdose a suspensión das obras en tanto esta non sexa outorgada, de acordo ca letra b) do artigo anterior. Cambre, 11 de marzo de 2013 A concelleira delegada da Área de Urbanismo e Medio Ambiente P. D. (R. A. nº 1000/2011, de 17 de xuño) Asdo: Rocío Vila Díaz